CELEX: 52022HB0015
Language: sl
Date: 2022-03-29 00:00:00
Title: Priporočilo Evropske centralne banke z dne 29. marca 2022 Svetu Evropske unije o zunanjem revizorju centralne banke Lietuvos bankas (ECB/2022/15) 2022/C 153/02

7.4.2022   
            
            
               SL
            
            
               Uradni list Evropske unije
            
            
               C 153/7
            
         
      PRIPOROČILO EVROPSKE CENTRALNE BANKE
      z dne 29. marca 2022
      Svetu Evropske unije o zunanjem revizorju centralne banke Lietuvos bankas
      (ECB/2022/15)
      (2022/C 153/02)
      SVET EVROPSKE CENTRALNE BANKE JE –
      ob upoštevanju Pogodbe o delovanju Evropske unije,
      ob upoštevanju Statuta Evropskega sistema centralnih bank in Evropske centralne banke ter zlasti člena 27.1 Statuta,
      ob upoštevanju naslednjega:
      
                  (1)
               
               
                  Revizijo računovodskih izkazov Evropske centralne banke (ECB) in nacionalnih centralnih bank držav članic, katerih valuta je euro, opravljajo neodvisni zunanji revizorji, ki jih priporoči Svet ECB in potrdi Svet Evropske unije.
               
            
                  (2)
               
               
                  Mandat sedanjega zunanjega revizorja centralne banke Lietuvos bankas, družbe Ernst & Young Baltic UAB, je potekel po reviziji za poslovno leto 2021. Zaradi tega je treba imenovati zunanjega revizorja od poslovnega leta 2022.
               
            
                  (3)
               
               
                  Lietuvos bankas je za svojega zunanjega revizorja za poslovna leta 2022 do 2024 izbrala družbo UAB ROSK Consulting –
               
            SPREJEL NASLEDNJE PRIPOROČILO:
      Priporoči se, da se družba UAB ROSK Consulting imenuje za zunanjega revizorja centralne banke Lietuvos bankas za poslovna leta 2022 do 2024.
      
         V Frankfurtu na Majni, 29. marca 2022
         
            
               Predsednica ECB
            
            Christine LAGARDE